cyanic-selkie/wikianc huggingface dataset:
Γενικές εκλογές στην Παραγουάη (2018)
Γενικές εκλογές διεξήχθησαν στην Παραγουάη στις 22 Απριλίου 2018. Ο πρόεδρος Οράσιο Κάρτες και ο αντιπρόεδρος Χουάν Αφάρα από το Κόμμα Κολοράδο δεν μπορούσαν να διεκδικήσουν επανεκλογή. Οι προεδρικές εκλογές κερδήθηκαν από τον υποψήφιο του Κόμματος Κολοράδο Μάριο Άμπντο Μπενίτες, ο οποίος κέρδισε τον Εφραΐν Αλέγρε από τον συνασπισμό Αλέγρε Παραγουάη. Το Κόμμα Κολοράδο κέρδισε τις περισσότερες έδρες στη Γερουσία και στη Βουλή. Ο νέος πρόεδρος και αντιπρόεδρος ανέλαβαν καθήκοντα στις 15 Αυγούστου 2018 για πενταετή θητεία.
Εκλογικό σύστημα
Ο Πρόεδρος της Παραγουάης εκλέγεται σε έναν γύρο ψηφοφορίας με το πλειοψηφικό σύστημα. Τα 80 μέλη της Βουλήςεκλέγονται με κλειστή λίστα με αναλογικό σύστημα σε 18 πολυεδρικές εκλογικές περιφέρειες που βασίζονται στα διαμερίσματα της χώρας. Τα 45 μέλη της Γερουσίας εκλέγονται σε ενιαία εθνική εκλογική περιφέρεια με τη χρήση κλειστής λίστας, με αναλογική.
Παραπομπές
2018 Παραγου
Εθνική Ελλάδας (ράγκμπι λιγκ ανδρών)
Η εθνική ομάδα ράγκμπι λιγκ της Ελλάδας εκπροσωπεί την Ελλάδα στο ράγκμπι λιγκ, επίσημα από το 2013, όταν ιδρύθηκε η Ελληνική Ομοσπονδία Ράγκμπυ Λιγκ. Ωστόσο, ξεκίνησε τους αγώνες της σε διεθνείς διοργανώσεις το 2003.
Πριν την ίδρυση εθνικής ομοσπονδίας
Ο πρώτος ανεπίσημος αγώνας της εθνικής ομάδας ράγκμπι λιγκ της Ελλάδας πραγματοποιήθηκε το Σεπτέμβριο του 2003, στον οποίο το αντιπροσωπευτικό συγκρότημα της Ελλάδας επικράτησε με 26–10 επί της Νέας Καληδονίας στο Νόρφορντ Παρκ του Σίδνεϊ.
Μετά την ίδρυση εθνικής ομοσπονδίας
Τον Οκτώβριο του 2014, η Ελλάδα στέφθηκε πρωταθλήτρια του Ευρωπαϊκού Πρωταθλήματος Γ, αφού κέρδισε την Τσεχία στον τελικό. Αυτή ήταν η δεύτερη νίκη σε διεθνή διοργάνωση.
Αργότερα τον ίδιο μήνα, η Ελλάδα μετείχε στο εναρκτήριο τουρνουά του Κυπέλλου Βαλκανίων που διεξήχθη στη Σερβία. Εκεί επικράτησε στο τελικό επί της διοργανώτριας, κατακτώντας έτσι το τρίτο διεθνές τουρνουά προσθέτοντάς το στην τροπαιοθήκη της, το δεύτερο σε πάνω από μία εβδομάδα.
Εξωτερικοί σύνδεσμοι
Κατηγορία:Εθνική Ελλάδας (ράγκμπι λιγκ) Κατηγορία:Εθνικές αθλητικές ομάδες της Ελλάδας
Κώνστας
Ο Κώνστας Α΄ (Flavius Julius Constans Augustus, περ. 320 - 18 Ιανουαρίου 350) ήταν Ρωμαίος αυτοκράτορας από το 337 έως το 350. Νίκησε τον αδελφό του, Κωνσταντίνο Β΄ το 340, αλλά η οργή στο στρατό για την προσωπική του ζωή και την ευνοιοκρατία προς τους βάρβαρους σωματοφύλακές του οδήγησαν τον στρατηγό Μαγνέντιο να εξεγερθεί, με αποτέλεσμα τη δολοφονία του το 350.
Σταδιοδρομία
Ο Κώνστας Α΄ ήταν ο τρίτος και μικρότερος γιος του Μεγάλου Κωνσταντίνου και της δεύτερης συζύγου του, Φαύστας. Εκπαιδεύτηκε στα ανάκτορα του πατέρα του στην Κωνσταντινούπολη υπό την κηδεμονία του ποιητή Αιμίλιου Μάγνου Αρβόριου.
Δευτερογενείς
Κατηγορία:Ρωμαίοι Αυτοκράτορες Κατηγορία:Ιλλυριοί Κατηγορία:Δυναστεία του Κωνσταντίνου Κατηγορία:ΛΟΑΤ πρόσωπα της Αρχαιότητας
Ξένια Κωνσταντίνου
Η Ξένια Κωνσταντίνου (Λάρνακα, 25 Φεβρουαρίου 1979) είναι Ελληνοκύπρια πολιτικός. Διετέλεσε βουλευτής στην Εκλογική Περιφέρεια Λευκωσίας εκλεγμένη με τον Δημοκρατικό Συναγερμό.
Βιογραφικά στοιχεία
Η Ξένια Κωνσταντίνου γεννήθηκε στη Λάρνακα στις 25 Φεβρουαρίου 1979. Από το 1996 κατοικεί στη Λευκωσία. Ομιλεί πέρα από την ελληνική, την αγγλική και την γαλλική γλώσσα.
Σπούδασε πολιτικές και κοινωνικές επιστήμες στο Πανεπιστήμιο Κύπρου (1996-2000). Συνέχισε με μεταπτυχιακές σπουδές στις διεθνείς σχέσεις στο Πανεπιστήμιο του Έσσεξ. Από το 2005 έως το 2019 εργαζόταν στην Υπηρεσία Έρευνας του Πανεπιστημίου Κύπρου με ευθύνη τα ευρωπαϊκά χρηματοδοτικά προγράμματα.
Είναι παντρεμένη και έχει μία κόρη.
Πολιτική διαδρομή
Συμμετείχε στις βουλευτικές εκλογές του 2011 στην Εκλογική Περιφέρεια Λευκωσίας με τον ΔΗΣΥ αλλά δεν εκλέχτηκε. Ακολούθως, συμμετείχε στις βουλευτικές εκλογές του 2016 στην Εκλογική Περιφέρεια Λευκωσίας με τον ΔΗΣΥ αλλά δεν εκλέχτηκε. Ωστόσο, λόγω της παραίτησης του βουλευτή του ΔΗΣΥ στην Εκλογική Περιφέρεια Λευκωσίας, Σόλωνα Κασίνη, τη θέση του στη βουλή πήρε στις 6 Δεκεμβρίου 2019 η Ξένια Κωνσταντίνου ως η επόμενη επιλαχούσα, για την ΙΑ΄ Κοινοβουλευτική Περίοδο.
Ως βουλευτής, ήταν μέλος της Κοινοβουλευτικής Επιτροπής Ανθρωπίνων Δικαιωμάτων και Ίσων Ευκαιριών μεταξύ Ανδρών και Γυναικών, της Κοινοβουλευτικής Επιτροπής Εσωτερικών και της Κοινοβουλευτικής Επιτροπής Θεσμών, Αξιών και Επιτρόπου Διοικήσεως.
Διεκδίκησε επανεκλογή στις βουλευτικές εκλογές του 2021 αλλά δεν επανεκλέγηκε.
Πηγές
Κατηγορία:Βουλευτές εκλεγμένοι με τον Δημοκρατικό Συναγερμό Κατηγορία:Βουλευτές Λευκωσίας Κατηγορία:Κύπριοι πολιτικοί Κατηγορία:Βουλευτές ΙΑ΄ Κοινοβουλευτικής Περιόδου (Κύπρος)
Γιολάντα Λουίζα της Σαβοΐας
Η Γιολάντα-Λουίζα, ιταλ. Yolanda-Louisa (1487 - 1499) από τον Οίκο της Σαβοΐας ήταν κόρη του δούκα της Σαβοΐας και με τον γάμο της έγινε δούκισσα της Σαβοΐας.
Βιογραφία
Ήταν η μόνη κόρη του Καρόλου Α΄ δούκα της Σαβοΐας και της Λευκής Παλαιολογίνας, κόρης του Γουλιέλμου Η΄ μαρκήσιου του Μομφερράτου.
Το 1496 απεβίωσε ο αδελφός της Κάρολος Β΄ δούκας της Σαβοΐας και τιτουλάριος βασιλιάς της Κύπρου, Ιερουσαλήμ & Αρμενίας. Στη Σαβοΐα τον διαδέχθηκε ο μεγάλος θείος τους Φίλιππος Β΄ και στους τρεις τίτλους η Γιολάντα-Λουίζα. Το 1497 απεβίωσε ο Φίλιππος Β΄ και τον διαδέχθηκε ο γιος του Φιλιβέρτος Β΄, σύζυγος της Γιολάντας-Λουίζας. Το ζεύγος προώθησε τις διεκδικήσεις στους τίτλους, όμως έμεινε άτεκνο.
Το 1499 απεβίωσε η Γιολάντα-Λουίζα και στους τρεις τίτλους της τη διαδέχθηκε η εξαδέλφη της Καρλόττα των Τραστάμαρα, κόρη της Άννας της Σαβοΐας. Το 1504 απεβίωσε ο Φιλιβέτος Β΄ και τον διαδέχθηκε ο επόμενος αδελφός του Κάρολος Γ΄ ως δούκας της Σαβοΐας.
Η διεκδίκηση της Σαβοΐας: Ο Φίλιππος Β΄ δεν δέχθηκε τη διαδοχή των τριών τίτλων στη Γιολάντα-Λουίζα και μαζί με τον τίτλο του δούκα της Σαβοΐας θεώρησε ότι έλαβε και τους τρεις τίτλους. Με τον γάμο του γιου του Φιλιβέρτου Β΄ με τη Γιολάντα-Λουίζα, το θέμα συμβιβάστηκε προσωρινά. Τον άτεκνο Φιλιβέρτο Β΄ διαδέχθηκε ο επόμενος αδελφός του Κάρολος Γ΄, που επίσης θεώρησε ότι είναι τιτουλάριος βασιλιάς Κύπρου, Ιερουσαλήμ & Αρμενίας, μην αναγνωρίζοντας τη διαδοχή στην Καρλόττα. Στο εξής οι δούκες της Σαβοΐας θα φέρουν και τους τρεις τίτλους.
Οικογένεια
Παντρεύτηκε το 1496 τον εξάδελφο του πατέρα της, τον Φιλιβέρτο Β΄ δούκα της Σαβοΐας· δεν απέκτησαν απογόνους.
Αναφορές
Κατηγορία:Οίκος της Σαβοΐας Κατηγορία:Δούκισσες της Σαβοΐας
Γερβαντασάτ
Το Γερβαντασάτ ή Ερουαντασάτ (αρμενικά: Երվանդաշատ), ήταν αρμενική πόλη και μία από τις 13 ιστορικές πρωτεύουσες της Αρμενίας, η οποία χρησίμευε ως πρωτεύουσα μεταξύ 210 και 176 π.Χ. κατά τη διάρκεια της κυριαρχίας των Οροντιδών στην Αρμενία και της αρχής των διαδόχων τους· τη δυναστεία των Αρταξιαδών.
Ετυμολογία
«Ερουαντασάτ», που μεταφράζεται ως «Χαρά του Ερβάντ (δηλαδή του Ορόντη)» είναι η αρμενική μορφή του τοπωνυμίου και προέρχεται από τη Μέση Περσική λέξη *Arwandašād (συγκριτικά με την Παλαιά Περσική λέξη *Aruvanta-šiyāti-).
Ιστορία
Το Γερβαντασάτ χτίστηκε γύρω στο 210 π.Χ. από τον τελευταίο βασιλέα των Οροντιδών, Ορόντη Δ' της Αρμενίας. Βρισκόταν σε ύψος στη δεξιά όχθη του ποταμού Αράξη, στο καντόνι Αρσαρουνίκ της επαρχίας Αϊραράτ της Μεγάλης Αρμενίας. Η τοποθεσία του βρίσκεται 1 χλμ ανατολικά του σύγχρονου αρμενικού χωριού Ερβαντασάτ, στη σημερινή τουρκική επαρχία Ιγκντίρ.
Σύμφωνα με τον Μωυσή τον Χωρηνό, ο Ορόντης ίδρυσε το Γερβαντασάτ για να αντικαταστήσει το Αρμαβίρ ως πρωτεύουσά του, αφού το Αρμαβίρ είχε καταντήσει άνυδρο λόγω μετατόπισης του ποταμού Αράξη.
Το αρχαίο Γερβαντασάτ καταστράφηκε από τον στρατό του Πέρση βασιλέως Σαπώρη Β΄ τη δεκαετία του 360 μ.Χ.
Ο αρχαιολογικός χώρος δεν έχει αποτελέσει αντικείμενο μεγάλης έρευνας, αλλά ως τώρα έχουν αποκαλυφθεί οι οχυρώσεις και ορισμένα ερείπια ανακτόρων.
Παραπομπές
Κατηγορία:Ιστορία της Αρμενίας
Έρικ Ε΄ της Δανίας
thumb|right|250px|Αναμνηστικός σταυρός στο Φίντεραπ, το χωριό που δολοφονήθηκε ο Έρικ Ο Έρικ Ε΄ της Δανίας ή Έρικ Κλίππινγκ (1249 - 22 Νοεμβρίου 1286), βασιλιάς της Δανίας (1259 - 1286) ήταν γιος και διάδοχος του βασιλιά της Δανίας Χριστοφόρου Α΄ και της Μάργκαρετ Σαμπίρια μέχρι το 1264 κυβέρνησε υπό την κηδεμονία της μητέρας του, την περίοδο (1261 - 1262) ήταν αιχμάλωτος στο Χόλσταϊν και μεταφέρθηκε αργότερα στο Βρανδεμβούργο. Το ψευδώνυμο του Κλίππινγκ ή Γκλίππινγκ που σημαίνει στα Δανικά "κομμένο" προέρχεται από κάποιο κομμένο νόμισμα που έκοψε ο ίδιος προφανώς για να εκδηλώσει την δύσκολη οικονομική κατάσταση που βρισκόταν το βασίλειο του τότε, πιθανώς να έχει και την σημασία ότι ο ίδιος ο Έρικ ήταν εξαιρετικά αντιπαθής και υποτιμημένος από τον λαό της Δανίας.
Βασιλιάς με πολλές εμφύλιες διαμάχες
Η Μάργκαρετ απελευθέρωσε τον αρχιεπίσκοπο Έρλαντσεν με την ελπίδα να τον καλοπιάσει και να κερδίσει την υποστήριξη του αλλά έκανε μεγάλο λάθος, όταν απελευθερώθηκε απαίτησε αμέσως την παραίτηση της Μαργαρίτας και του γιου της από κάθε δικαίωμα στον θρόνο της Δανίας, η Μαργαρίτα ζήτησε βοήθεια από τον πάπα Ουρβανό Δ΄. Μετά από πολλές διαπραγματεύσεις ο πάπας αποφάσισε να την υποστηρίξει, προχώρησε ακόμα περισσότερο και υπέγραψε ότι σε περίπτωση που ο Έρικ πεθάνει χωρίς γιους του να μπορεί να τον διαδεχτεί η αδελφή του στον θρόνο της Δανίας, η διάταξη αυτή δεν υπογράφηκε τελικά αλλά ούτε θα χρειαζόταν να γίνει επειδή τελικά ο Έρικ απέκτησε γιο. Ο Έρικ Ε΄ της Δανίας σαν ενήλικος βασιλιάς αποδείχτηκε πολύ δυναμικός πολεμώντας με σκληρότητα τόσο την εκκλησία όσο και τον ξάδελφο του Βάλντεμαρ του Σλέσβιχ, στον πόλεμο του με την εκκλησία εκμεταλλεύτηκε την υποστήριξη του πάπα. Οι ευγενείς εξεγέρθηκαν εναντίον του και τον ανάγκασαν να υπογράψει ένα καταστατικό που μοιάζει πολύ με την Μάγκνα Κάρτα (1282) που περιόρισε σημαντικά την βασιλική εξουσία αυξάνοντας τα προνόμια των ευγενών.
Δολοφονία
Ο θρύλος ο οποίος πιθανότατα να είναι ανεπιβεβαίωτος αναφέρει ότι οι εξοργισμένοι ευγενείς συγκεντρώθηκαν και ορκίστηκαν να δολοφονήσουν τον βασιλιά, αρχηγός των συνωμοτών ήταν ο Τζιάκομπ Νίλσεν, κόμης του Άλλαντ, πλήρωσαν έναν άνθρωπο του βασιλιά τον Ράν Τζόνσεν να παρακολουθεί τις κινήσεις του και να τους ενημερώνει. Τον Νοέμβριο του 1286 ο Έρικ Ε΄ βρισκόταν στο Βίμπροργκ στην κεντρική Γιουτλάνδη μετά από μια δύσκολη μέρα κυνηγιού με τον Ράν Τζόνσεν δίπλα του δέν βρήκαν τον δρόμο της επιστροφής και ο Ράν έκανε σύσταση στον βασιλιά να διανυκτερεύσουν την νύχτα στις 22 Νοεμβρίου 1286 στο εκκλησάκι του Φίντεραπ. Ο Τζόνσεν πληροφόρησε στο μεταξύ τους συνωμότες οι οποίοι ντύθηκαν Φραγκισκιανοί προκειμένου να μπορέσουν να μπουν στο εκκλησάκι, την νύχτα την ώρα που κοιμόταν ο βασιλιάς τον δολοφόνησαν με 56 μαχαιριές, την άλλη μέρα βρέθηκε το πτώμα του βασιλιά αιμόφυρτο. Πολλοί θεώρησαν ότι πίσω από την δολοφονία κρύβονταν ο Βάλντεμαρ του Σλέσβιχ και ο αρχιεπίσκοπος Έρλαντσεν με τους οποίους είχε θανάσιμο μίσος μέχρι την τελευταία στιγμή, ο θάνατος του Έρικ Ε΄ ακύρωσε ταυτόχρονα και το καταστατικό του 1282 το οποίο θα έπρεπε να επικυρωθεί από τον νέο βασιλιά, τον διαδέχθηκε ο μεγαλύτερος γιος και διάδοχος του Έρικ ΣΤ΄
Εξωτερικοί σύνδεσμοι
Κατηγορία:Βασιλείς της Δανίας Κατηγορία:Οίκος των Έστριντσεν
Ιταλική προεδρική εκλογή 2022
Στις 24–29 Ιανουαρίου 2022 διεξήχθη προεδρική εκλογή στην Ιταλία. Η εκλογή του Προέδρου της Ιταλίας έγινε έμμεσα, από ένα σώμα 1.009 εκλεκτόρων, αποτελούμενο από τα 951 μέλη του Ιταλικού κοινοβουλίου και 58 επαρχιακούς εκπροσώπους.
Η εκλογή διήρκεσε αρκετές ημέρες επειδή οι πρώτες ψηφοφορίες απέβησαν άκαρπες. Στην 8η ψηφοφορία, στις 29 Ιανουαρίου, ο απερχόμενος Πρόεδρος Σέρτζιο Ματαρέλα επανεξελέγη Πρόεδρος, για μία δεύτερη θητεία, με 759 ψήφους.
Εκλογικό σύστημα
Σύμφωνα με το Ιταλικό Σύνταγμα ο Πρόεδρος εκλέγεται έμμεσα, από ένα σώμα 1.009 εκλεκτόρων αποτελούμενο από:
Δικαίωμα υποψηφιότητας έχουν όλοι οι πολίτες της Ιταλίας, ηλικίας άνω των 50 ετών. Δεν υπάρχει, όμως, επίσημη διαδικασία για την υποβολή της υποψηφιότητας, δηλαδή οι εκλέκτορες είναι ελεύθεροι να ψηφίσουν οποιοδήποτε πρόσωπο πιστεύουν ότι έχει τα προσόντα. Η θητεία του Προέδρου είναι επταετής.
Η εκλογή γίνεται με μυστική ψηφοφορία. Ο υποψήφιος που θα συγκεντρώσει τα 2/3 των ψήφων ανακηρύσσεται νικητής. Αν στον πρώτο γύρο δεν αναδειχθεί νικητής, τότε διεξάγεται δεύτερος, τρίτος, κ.ο.κ. Από τον τέταρτο γύρο και μετά, μία απλή πλειοψηφία, δηλαδή το 50% των ψήφων, αρκεί για να αναδειχθεί ο νικητής.
24 Ιανουαρίου
Την πρώτη ημέρα της εκλογής, με έναν κοινό υποψήφιο να λείπει, η κεντροδεξιά και η κεντροαριστερή συμμαχία ψήφισαν λευκό. Τα μικρά κόμματα υποστήριξαν τις υποψηφιότητες του Μανταλένα και του Καπάτο, ενώ η Περισσότερη Ευρώπη και η Δράση ψήφισαν την Υπουργό Δικαιοσύνης Μάρτα Καρτάμπια. Η Τζόρτζια Μελόνι, η αρχηγός του Αδέλφια της Ιταλίας, έκανε ένα μεγάλο βήμα και πρότεινε την υποψηφιότητα του Κάρλο Νόρντιο, του πρώην βοηθού εισαγγελέα στη Βενετία. Ο Νόρντιο απέρριψε την πρόταση εξηγώντας ότι δεν έχει πολιτική εμπειρία.
25 Ιανουαρίου
Την δεύτερη ημέρα της ψηφοφορίας, η κεντροδεξιά συμμαχία επισημοποίησε τρεις υποψηφιότητες: του πρώην προέδρου της Γερουσίας Μαρσέλο Πέρα, της πρώην δημάρχου του Μιλάνου Λετίσια Μοράτι και του Κάρλο Νόρντιο. Η πρόταση απορρίφθηκε αμέσως από την κεντροαριστερή συμμαχία. Οι λευκές ψήφοι ήταν λιγότερη την 2η ημέρα, από 672 έπεσαν σε 527.
27 Ιανουαρίου
Την 4η ημέρα της εκλογής για τη νίκη χρειάζονταν 505 ψήφοι. Οι αποχές έφτασαν τις 441 επειδή η κεντροδεξιά συμμαχία αποφάσισε να απέχει από την ψηφοφορία, ενώ τα λευκά έπεσαν στα 261 επειδή μόνο η κεντροαριστερή συμμαχία ψήφισε λευκό. Ο Σέρτζιο Ματαρέλα ήρθε πρώτος με 166 ψήφους. Δεύτερος ήρθε ο Νίνο ντι Ματέο, ένα μέλος του Ανώτατου Δικαστικού Συμβουλίου, με 56 ψήφους.
5η ψηφοφορία
Η 5η ψηφοφορία άρχισε στις 11.00. Η κεντροδεξιά συμμαχία υποστήριξε την υποψηφιότητα της Ελισαμπέτα Κασελάτι, της προέδρου της Γερουσίας. Η κεντροαριστερή συμμαχία και το Κίνημα Πέντε Αστέρων απείχαν από την ψηφοφορία (406 αποχές). Η Κασελάτι ήρθε πρώτη με 382 ψήφους, αλλά δεν έφτασε τις 505 ψήφους που χρειάζονταν για τη νίκη.
6η ψηφοφορία
Η 6η ψηφοφορία άρχισε στις 5 το απόγευμα. Αφού η υποψηφιότητα της Ελισαμπέτα Κασελάτι εξαντλήθηκε στην 5η ψηφοφορία ο Σέρτζιο Ματαρέλα επανήλθε στην πρώτη θέση με 336 ψήφους. Ο Ματέο Σαλβίνι (Λέγκα) και ο Τζουζέπε Κόντε (Κ5Α) δήλωσαν την προθυμία τους για να υποστηρίξουν μία γυναικεία υποψηφιότητα. Πρότειναν την Ελισαμπέτα Μπελόνι, η οποία είναι Διευθύντρια του Γραφείου Πληροφοριών Ασφαλείας. Ο Ματέο Ρέντσι (ΙΒ) απέρριψε αμέσως την πρόταση λέγοντας ότι «ο αρχηγός της μυστικής υπηρεσίας δεν μπορεί να γίνει Πρόεδρος». Ο Λουίτζι ντι Μάιο απέρριψε την πρόταση ως «μη συνετή», όπως και πολλοί ακόμα την απέρριψαν κατηγορηματικά.
7η ψηφοφορία
Η πρωινή ψηφοφορία της 29ης Ιανουαρίου δεν ανέδειξε νικητή. Η κεντροδεξιά συμμαχία απείχε ενώ η κεντροαριστερή ψήφισε λευκό. Ο Ματαρέλα πλειοψήφησε με 387 ψήφους παρόλο που δεν είχε υποβάλλει επίσημα την υποψηφιότητά του. μικρογραφία|275x275εσ|Πριν την απογευματινή ψηφοφορία της 29ης Ιανουαρίου ο Σέρτζιο Ματαρέλα αποδέχτηκε την πρόταση υποψηφιότητας για μία δεύτερη θητεία.
8η ψηφοφορία
Το απόγευμα της 29ης Ιανουαρίου οι εκπρόσωποι των μεγάλων κοινοβουλευτικών ομάδων του κοινοβουλίου ζήτησαν από τον Σέρτζιο Ματαρέλα να διεκδικήσει μία δεύτερη θητεία ως Πρόεδρος. Ο Ματαρέλα δέχτηκε και επανεξελέγη με 759 ψήφους.
Παραπομπές
Κατηγορία:Ιταλικές εκλογές Κατηγορία:Εκλογές του 2022
Νταν Σνάιντερ
Ο Νταν Σνάιντερ (γεννήθηκε στις 14 Ιανουαρίου 1966) είναι Αμερικανός σεναριογράφος, ηθοποιός και παραγωγός. Έχει παραγάγει σειρές όπως το Ντρέικ και Τζος (2004-2007), ICarly (2007-2011), Victorious (2011-2013), Sam and Cat (2013-2015) και άλλες σειρές για λογαριασμό του Nickelodeon. Αφού είχε κάποιους υποστηρικτικούς ρόλους σε ταινίες της δεκαετίας του 1980 και 1990, αφοσιώθηκε στην παραγωγή σειρών. Είναι ο συμπρόεδρος της εταιρείας παραγωγής Schneider's Bakery και παρήγαγε τα προγράμματα What I Like About You για το The WB και πολλές δημοφιλείς σειρές του Nickelodeon. Στις 26 Μαρτίου 2018, το Nickelodeon ανακοίνωσε το τέλος της συνεργασίας του με τον Σνάιντερ.
Παραπομπές
Κατηγορία:Αμερικανοί άνδρες ηθοποιοί κινηματογράφου Κατηγορία:Αμερικανοί σεναριογράφοι Κατηγορία:Αμερικανοί άνδρες ηθοποιοί τηλεόρασης Κατηγορία:Αμερικανοί τηλεοπτικοί παραγωγοί
Μιστράλ (αποσαφήνιση)
Η λέξη Μιστράλ μπορεί να αναφέρεται στα παρακάτω θέματα:
Φίλιππος Α΄ του Γκρουμπενχάγκεν
Ο Φίλιππος Α΄ ο πρεσβύτερος (Philipp I., 1476 - 4 Σεπτεμβρίου 1551) από τον Οίκο των Γουέλφων ήταν πρίγκιπας του Γκρουμπενχάγκεν (1485-1551), που ήταν μέρος του δουκάτου του Μπράουνσβαϊγκ.
Βιογραφία
Ήταν γιος του Αλβέρτου Β΄, που κατείχε τα κάστρα Οστερόντε και Χέρτσμπεργκ και της Ελισάβετ, κόρης του Βόλραντ Α΄, κόμη του Βάλντεκ. Το 1485 απεβίωσε ο πατέρας του και τον διαδέχθηκε 9ετής με την επιτροπεία της μητέρας του και του εξαδέλφου του Ερρίκου Δ΄, πρίγκιπα του Γκρουμπενχάγκεν.
Από το επόμενο έτος άρχισε να θεσπίζει πράξεις (deeds). Το 1494 ενηλικιώθηκε και ανέλαβε τη διακυβέρνηση των κάστρων. Το 1510 πυρκαγιά έκαψε ολοκληρωτικά το κάστρο Χέρτσμπεργκ. Το 1526 απεβίωσε ο Ερρίκος Δ΄ άτεκνος και ο Φίλιππος Α΄ τον κληρονόμησε· έτσι επανενώθηκε όλο το Γκρουμπενχάγκεν, μετά από 47 έτη κατάτμησης.
Απεβίωσε το 1551 και τον διαδέχθηκαν οι γιοί του, πρώτα ο Ερνέστος Γ΄, που απεβίωσε το 1567, έπειτα ο Βόλφγκανγκ, που απεβίωσε το 1595 και τέλος ο Φίλιππος Β΄. Απεβίωσε το 1596, ο τελευταίος του κλάδου των Γουέλφων-Γκρουμπενχάγκεν.
Οικογένεια
Νυμφεύτηκε το 1509 την πρώτη γυναίκα του, που μάλλον απεβίωσε στη γέννα ενός αγοριού, που έζησε τρία έτη.
Έπειτα νυμφεύτηκε την Αικατερίνη του Μάνσφελντ-Φόρντερορτ και είχε τέκνα:
Πηγές
Κατηγορία:Οίκος των Γουέλφων
Πέτρος των Βουρβόνων-Δύο Σικελιών
Ο Πέτρος, Γαλλία. Pedro (γενν. 16 Οκτωβρίου 1968) από τον Οίκο των Βουρβόνων-Δύο Σικελιών είναι δούκας της Καλαβρίας. Ο γιος του είναι πρίγκιπας του Νότο. Ο Πέτρος διεκδικεί τον θρόνο της Γαλλίας (κατά τους Νομιμόφρονες). Η Καλαβρία και το Νότο βρίσκονται στην Ιταλία. Οι τίτλοι είναι από την Ιταλία και τη Γαλλία, χώρες που σήμερα είναι Δημοκρατικές και έτσι οι τίτλοι αυτοί δεν έχουν ισχύ. Ο Πέτρος είναι ο επικεφαλής του Οίκου του και τιτουλάριος βασιλιάς των Δύο Σικελιών.
Βιογραφία
Ο Πέδρο-Χουάν-Μαρία-Αλέχο-Σατουρνίνο υ Τόδος λος Σάντος είναι γιος του Κάρλο δούκα της Καλαβρίας και της Άννας των Βουρβόνων-Ορλεάνης, κόρης του Ερρίκου κόμη του Παρισιού.
Οικογένεια
Το 2001 νυμφεύτηκε τη Σοφία Λανταλούσε υ Μελγαρέχο, κόρη του Χοσέ Μανουέλ Λανταλούθε υ Ντομίνγεθ και έχει τέκνα:
Κάρολος των Βουρβόνων-Δύο Σικελιών (1938-2015)
Ο Κάρλος, ιταλ. Carlo (16 Ιανουαρίου 1938 - 5 Οκτωβρίου 2015) από τον Οίκο των Βουρβόνων-Δύο Σικελιών ήταν δούκας της Καλαβρίας.
Βιογραφία
Ο Κάρολος-Μαρία-Αλφόνσος-Μαρθέλο ήταν γιος του Αλφόνσου δούκα της Καλαβρίας και της Αλίκης των Βουρβόνων-Πάρμας, κόρης του Ηλία δούκα της Πάρμας.
Οικογένεια
Το 1961 νυμφεύτηκε την Άννα των Βουρβόνων-Ορλεάνης, κόρη του Ερρίκου κόμη του Παρισιού και είχε τέκνα:
Εξωτερικοί σύνδεσμοι
Κατηγορία:Δούκες της Καλαβρίας Κατηγορία:Οίκος των Βουρβόνων-Δύο Σικελιών
Ευτύχης Δαμιανάκης
Ο Ευτύχης Δαμιανάκης (1950) είναι Έλληνας δικηγόρος και πολιτικός. Διατέλεσε βουλευτής του ΠΑΣΟΚ και διοικητής κρατικών οργανισμών.
Βιογραφικά στοιχεία
Γεννήθηκε το 1950 στην Κάντανο Χανίων. Αποφοίτησε από τη Νομική Σχολή του Πανεπιστημίου Αθηνών και πραγματοποίησε μεταπτυχιακές σπουδές στη Βόννη της Γερμανίας. Από φοιτητής εντάχθηκε στο ΠΑΣΟΚ και ανέπτυξε πλούσια δράση. Κατά τη διάρκεια των μεταπτυχιακών του σπουδών ήταν μέλος της τοπικής οργάνωσης ΠΑΣΟΚ Βόννης.
Έχει διατελέσει:
Εκλέχθηκε βουλευτής Χανίων με το ΠΑΣΟΚ το 2000 και το 2009.
Είναι παντρεμένος με την Σταματίνα Χατοπούλου και έχουν τρία παιδιά.
Παραπομπές
Κατηγορία:Βουλευτές εκλεγμένοι με το ΠΑΣΟΚ Κατηγορία:Βουλευτές Χανίων
Γενικές εκλογές στην Παραγουάη (2013)
Γενικές εκλογές διεξήχθησαν στις 21 Απριλίου 2013 και έπειτα από αυτές επέστρεψε στην εξουσία το κόμμα Κολοράδο, που κυβέρνησε τη χώρα επί 60 χρόνια μέχρι το 2008, οπότε είχε ηττηθεί στις εκλογές εκείνης της χρονιάς. Ο υποψήφιος του Κολοράδο, Οράσιο Κάρτες, κέρδισε τις προεδρικές εκλογές, με ποσοστό 48,4% έναντι 39% για τον αντίπαλό του, Εφραΐν Αλέγρε του συνασπισμού της Παραγουάης Αλέγρε. Το Κόμμα Κολοράδο κέρδισε επίσης τις περισσότερες έδρες στη Γερουσία και στη Βουλή των Αντιπροσώπων.
Πλαίσιο
Συνολικά 11 ήταν οι υποψήφιοι στις προεδρικές εκλογές.
Η οργάνωση Δημοσιογράφοι Χωρίς Σύνορα κατήγγειλαν τις συνθήκες διεξαγωγής των εκλογών, ότι "η Παραγουάη εξακολουθεί να είναι μια επικίνδυνη χώρα για τους δημοσιογράφους".
Εθνική Αλληλεγγύη
Η Εθνική Αλληλεγγύη ήταν η οργάνωση κοινωνικής πρόνοιας του ΕΑΜ στην κατεχόμενη Ελλάδα κατά τον Β΄Παγκόσμιο Πόλεμο.
Γενικές εκλογές στην Παραγουάη (2013)
Πρόεδρος
Πρόεδρος, 21 Απριλίου 2013 !Υποψήφιος !Κόμμα !Ψήφοι !%
Εθνική Αλληλεγγύη
Η απόφαση για την ίδρυση της οργάνωσης έγινε από τους Παντελή Καραγκίτση, Λευτέρη Αποστόλου και Αριστοτέλη Μπούρα, ο οποίος είχε δραπετεύσει από τον τόπο που είχε εξοριστεί από το προπολεμικό Καθεστώς Μεταξά. Έτσι η Εθνική Αλληλεγγύη ιδρύθηκε στις 28 Μαΐου 1941, μόλις ένα μήνα μετά από την εκκίνηση της Κατοχής, σε ένα πάρκο πίσω από το νοσοκομείο Σωτηρία. Ως εκ τούτου, υπήρξε η πρώτη πανεθνική αντιστασιακή ομάδα που δημιουργήθηκε στην Ελλάδα. Τα ιδρυτικά μέλη ήταν οι: Κλέων Παπαλοΐζος, ο οποίος εκλέχθηκε και γραμματέας, Βασίλειος Μαρκεζίνης, Διονυσία Παπαδομιχελάκη, Νίκος Δρέσιος, Γεώργιος Βασιλόπουλος και Σπύρος Αντύπας.
Γενικές εκλογές στην Παραγουάη (2013)
Γερουσία
Γερουσία, 21 Απριλίου 2013
Εθνική Αλληλεγγύη
Η οργάνωση συμμετείχε ως ιδρυτικό κόμμα στη δημιουργία του Εθνικού Απελευθερωτικού Μετώπου, το Σεπτέμβριο του 1941 και λειτουργούσε πλέον ως παρακλάδι. Για τον ρόλο που ανέλαβε στη σίτιση των ανθρώπων κατά τη διάρκεια της Κατοχής, έλαβε το παρατσούκλι "η Μητέρα του Αγώνα".
Γενικές εκλογές στην Παραγουάη (2013)
Γερουσία
!Κόμμα !Ψήφοι !% !Έδρες !+/–
Εθνική Αλληλεγγύη
Η Εθνική Αλληλεγγύη, μέσα σε συνθήκες εξαιρετικά δύσκολες, ανέλαβε την φροντίδα των διωκόμενων κομμουνιστών, την νοσοκομειακή και ιατροφαρμακευτική περίθαλψη, την εκπαίδευση, τους παιδικούς σταθμούς, τη σίτιση των απόρων, τη φροντίδα για τους αστέγους και τους πυροπαθείς, τον τομέα της ψυχαγωγίας και του εκπολιτισμού. Η συμμετοχή των γυναικών σε όλα αυτά ήταν πάρα πολύ μεγάλη. Συνέβαλλαν υλικά, πρακτικά και ηθικά. Βοήθησαν στο να αναπτυχθεί η αλληλεγγύη ανάμεσα στον αντιστεκόμενο λαό.
Γενικές εκλογές στην Παραγουάη (2013)
Βουλή των Αντιπροσώπων
Βουλή των Αντιπροσώπων, 21 Απριλίου 2013 !Κόμμα !Ψήφοι !% !Έδρες !+/–
Εθνική Αλληλεγγύη
Πηγές
Κατηγορία:Εθνικό Απελευθερωτικό Μέτωπο Κατηγορία:Ελληνικές αντιστασιακές οργανώσεις
Γενικές εκλογές στην Παραγουάη (2013)
Παραπομπές
2013
Βαλεντίνο Ταρόνι
Ο Βαλεντίνο Ταρόνι (ιταλικά : Valentino Taroni) (Καράτε Ούριο, Κόμο 1915 - Μιλάνο 1997), ήταν Ιταλός πρωταθλητής και προπονητής της αντισφαίρισης.
Προερχόταν από οικογένεια αγροτών, και έγινε αθλητής τυχαία όταν δούλευε ως το παιδί που μάζευε τις μπάλες (Ball boy) στο τένις κλαμπ του Κόμο. Εκεί πρόσεξαν το ταλέντο του και αφού βοηθήθηκε οικονομικά από ένα μέλος του συλλόγου ξεκίνησε την αντισφαίριση.
Στο πρωτάθλημα Ιταλίας ήταν πρώτος στο απλό το 1937, στο διπλό αντρών το 1933, 1935, 1936 και το 1937 και στο διπλό μεικτό το 1937.
Το 1933 κλήθηκε από την ιταλική ομάδα του κυπέλλου Ντέιβις με την οποία αγωνίστηκε μέχρι το 1939. Αγωνίστηκε και στο Ρολάν Γκαρός το 1934, το 1937 και το 1938. Αποσύρθηκε από την αντισφαίριση στο ξέσπασμα του Β Παγκοσμίου Πολέμου και μετά τον πόλεμο μετακόμισε στη Νάπολη όπου έγινε προπονητής.
Παραπομπές
Κατηγορία:Ιταλοί αθλητές της αντισφαίρισης Κατηγορία:Ιταλοί προπονητές της αντισφαίρισης
Ταξίδι στα Κύθηρα
Το Ταξίδι στα Κύθηρα είναι μια ελληνική δραματική ταινία του 1984, σε σκηνοθεσία και παραγωγή Θεόδωρου Αγγελόπουλου. Το σενάριο γράφτηκε από τον Τονίνο Γκουέρα, τον Θανάση Βαλτινό και τον Αγγελόπουλο. Πρωταγωνιστεί ο Μάνος Κατράκης.
Κέρδισε 2 βραβεία στο Φεστιβάλ Καννών, το βραβείο σεναρίου και το βραβείο Fipresci, ενώ προτάθηκε και για Χρυσό Φοίνικα.
Πλοκή
Ο Αλέξανδρος (Τζούλιο Μπρόγκι) είναι σε αναζήτηση ενός ηλικιωμένου ηθοποιού. Τον συναντά τελικά σε ένα οπωροπωλείο και η ταινία του μπορεί να αρχίσει. Εδώ ο σκηνοθέτης τοποθετεί τον εαυτό του μέσα στο σενάριο. Ο Αλέξανδρος υποδέχεται τον πατέρα του, τον Σπύρο (Μάνος Κατράκης), πρώην κομμουνιστή που επιστρέφει στην Ελλάδα μετά από 32 χρόνια εξορίας στην ΕΣΣΔ χάρη στην αμνηστία που αποδόθηκε με την πτώση της δικτατορίας το 1974. Ο Σπύρος ξαναβρίσκει τη γυναίκα του, την Κατερίνα (Δώρα Βολανάκη), το σπίτι του και κάποιους παλιούς συντρόφους. Η αρχική επανεύρεση του Σπύρου με την γυναίκα του είναι δύσκολη. Μετά την άρνηση του να συμμετάσχει στην ομαδική πώληση ενός κομματιού γης προς επιχειρηματική αξιοποίηση, ο Σπύρος έρχεται σε ρήξη με τον περίγυρο του χωριού και την συνολικότερη αντίληψη της κοινωνίας, εκπρόσωπος της οποίας εντός της οικογένειας του Σπύρου, η γυναίκα του Αλέξανδρου, η οποία σε αντίθεση με τον γιο του που τον στηρίζει στην επιστροφή του, επιμένει να συμμετάσχει ο πατέρας της στην πώληση της γης. Έχοντας περάσει 32 χρόνια ως την ημέρα της επιστροφής του, αδυνατεί να προσαρμοστεί στον τόπο καταγωγής του και να επικοινωνήσει με τους γύρω του. Μόνο η γυναίκα του τον καταλαβαίνει. Ή ίσως ο Σπύρος δεν έχει άλλον που θα μπορούσε να τον καταλάβει. Ο Σπύρος έχει ξαναπαντρευτεί και έχει και δυο παιδιά με τη δεύτερη γυναίκα του. Η Κατερίνα δεν μπορεί να το χωνέψει εύκολα αυτό. Αυτή τον περίμενε. Όμως καθώς εξελίσσεται η υπόθεση, ο Σπύρος αποκόβεται σχεδόν από όλους, και μένει μόνο η Κατερίνα δίπλα του.
Ανάπτυξη
Το σενάριο της ταινίας γράφτηκε από τον Θόδωρο Αγγελόπουλο. Συνεργάστηκε ο συγγραφέας Θανάσης Βαλτινός. Η ταινία βραβεύτηκε για το σενάριό της στο Φεστιβάλ Θεσσαλονίκης, αλλά και στο Φεστιβάλ των Καννών.
Η ταινία, γενικά, είναι γεμάτη από συμβολισμούς, που έχουν να δηλώσουν τόσο την ελληνική πραγματικότητα της εποχής της ταινίας, όσο και της εποχής του εμφυλίου. Όχι μόνο ένας πολιτικός σχολιασμός αυτών των εποχών και των ανθρώπων τους, αλλά και βαθύτερων προσωπικών ανθρώπινων αρχών, όπως το δέσιμο του με τη γη, ο αυτοπροσδιορισμός του στον χώρο/τόπο και τον χρόνο αλλά και ανάμεσα στους ανθρώπους και τις αξίες τους. Υπαρξιακή αναζήτηση μέσα στη ζωή του ατόμου που οι συγκυρίες δε τον έχουν δέσει με σταθερές και αποξενώνεται όσο και απομονώνεται.
Εξωτερικοί σύνδεσμοι
Ταξίδι στα Κύθηρα Κατηγορία:Ταινίες του 1984 Κατηγορία:Ελληνόφωνες ταινίες Κατηγορία:Αγγλόφωνες ταινίες Κατηγορία:Ελληνικές δραματικές ταινίες Κατηγορία:Πολιτικές ταινίες Κατηγορία:Ελληνικές ψυχολογικές ταινίες Κατηγορία:Ταινίες σε σκηνοθεσία Θόδωρου Αγγελόπουλου Κατηγορία:Ταινίες σε σενάριο Θεόδωρου Αγγελόπουλου Κατηγορία:Ταινίες σε σενάριο Τονίνο Γκουέρα Κατηγορία:Σενάρια του Θανάση Βαλτινού Κατηγορία:Ταινίες με μουσική σύνθεση Ελένης Καραΐνδρου Κατηγορία:Ταινίες γυρισμένες στην Ελλάδα Κατηγορία:Ταινίες σε παραγωγή Θεόδωρου Αγγελόπουλου Κατηγορία:Ταινίες παραγωγής Ελληνικού Κέντρου Κινηματογράφου Κατηγορία:Ταινίες παραγωγής ΕΡΤ Κατηγορία:Ταινίες τοποθετημένες στην Ελλάδα
Αυστριακό Πρωτάθλημα Επιτραπέζιας Αντισφαίρισης
Το Αυστριακό Πρωτάθλημα Επιτραπέζιας Αντισφαίρισης είναι το εθνικό ατομικό πρωτάθλημα στην επιτραπέζια αντισφαίριση της Αυστρίας, που διοργανώνεται από την Αυστριακή Ομοσπονδία Επιτραπέζιας Αντισφαίρισης (Österreichischer Tischtennisverband).
Πραγματοποιείται κάθε χρόνο και αναδεικνύει τους πρωταθλητές Αυστρίας σε πέντε αγωνίσματα, τα οποία περιλαμβάνουν το απλό ανδρών, το απλό γυναικών, το διπλό ανδρών, το διπλό γυναικών και το διπλό μικτό. Η διοργάνωση διεξήχθη για πρώτη φορά το 1923.
Κάτοχοι μεταλλίων
thumb|right|Ο 12 φορές πρωταθλητής στο απλό ανδρών, Βέρνερ Σλάγκερ. thumb|right|Η 15 φορές πρωταθλήτρια στο απλό γυναικών, Λιου Τζια.
Αγωνίσματα
Τα ακόλουθα αγωνίσματα που περιλαμβάνονται στο εθνικό πρωτάθλημα επιτραπέζιας αντισφαίρισης.
Sherlock (τηλεοπτική σειρά)
Το Sherlock είναι βρετανική αστυνομική δραματική τηλεοπτική σειρά, βασισμένη στις ιστορίες του Σερ Άρθουρ Κόναν Ντόυλ με πρωταγωνιστή τον Σέρλοκ Χολμς. Δημιουργήθηκε από τους Στίβεν Μόφατ και Μαρκ Γκέιτις και πρωταγωνιστούν οι Μπένεντικτ Κάμπερμπατς και Μάρτιν Φρίμαν, στους ρόλους των Σέρλοκ Χολμς και Δρ. Τζον Γουάτσον αντίστοιχα.
Συνολικά έχουν προβληθεί 13 επεισόδια· τέσσερις κύκλοι των τριών επεισοδίων, ο καθένας από το 2010 μέχρι το 2017 κι ένα ειδικό επεισόδιο, το οποίο προβλήθηκε την 1η Ιανουαρίου 2016. Η σειρά λαμβάνει χώρα στη σύγχρονη εποχή, ενώ το ειδικό επεισόδιο διαδραματίζεται μέσω της φαντασίας του Χολμς στη Βικτωριανή εποχή, μοιάζοντας στις αυθεντικές ιστορίες του Χολμς. Το Sherlock είναι παραγωγή του BBC, σε συνεργασία με τη Hartswood Films, ενώ οι Μόφατ, Γκέιτις, Σου Βέρτου και Ρεμπέκα Ίτον υπήρξαν εκτελεστικοί παραγωγοί. Η σειρά υποστηρίζεται επίσης από τον αμερικανικό τηλεοπτικό σταθμό WGBH-TV Βοστώνης για τη σειρά ανθολογίας του, Masterpiece, στο PBS, όπου και γίνεται η προβολή της σειράς στις Ηνωμένες Πολιτείες. Τα γυρίσματα της σειράς έλαβαν χώρα κυρίως στο Κάρντιφ της Ουαλίας, με την οδό Γκάουερ στο Λονδίνο να χρησιμοποιείται ως η οδός 221B Μπέικερ Στριτ, για τα εξωτερικά πλάνα της οικίας των Χολμς και Γουάτσον.
Το Sherlock έχει επαινεθεί για την ποιότητα του σεναρίου, των ερμηνειών και της σκηνοθεσίας του. Έλαβε αρκετές υποψηφιότητες βραβείων συμπεριλαμβανομένων βραβείων Emmy, BAFTA και Χρυσές Σφαίρες, κερδίζοντας αρκετά από αυτά σε διάφορες κατηγορίες. Στην 66η τελετή απονομής βραβείων Emmy (2014), κέρδισε σε τρεις κατηγορίες (μεταξύ άλλων)· «Α΄ Ανδρικός Ρόλος σε Μίνι σειρά ή Τηλεταινία» (Κάμπερμπατς), «Β΄ Ανδρικός Ρόλος σε Μίνι Σειρά ή Τηλεταινία» (Φρίμαν) και «Σεναρίου σε Μίνι Σειρά, Τηλεταινία ή Δραματικό Σπέσιαλ» (Μόφατ). Δύο χρόνια αργότερα, κέρδισε στην κατηγορία «Καλύτερης Τηλεταινίας». Επιπρόσθετα, η σειρά τιμήθηκε και με το βραβείο Peabody το 2010. Ο τρίτος κύκλος της σειράς την έκανε τη δραματική σειρά με την υψηλότερη τηλεθέαση στο Ηνωμένο Βασίλειο από το 2001, ενώ πωλήθηκε για προβολή σε 180 χώρες.
Όλοι οι κύκλοι της σειράς έχουν κυκλοφορήσει σε DVD και Blu-ray, παράλληλα με επιλεγμένες αυθεντικές εκδόσεις των ιστοριών του Κόναν Ντόυλ και μία πρωτότυπη μουσική επένδυση (soundtrack) σε σύνθεση των Ντέιβιντ Άρνολντ και Μάικλ Πράις. Τον Ιανουάριο του 2014, κυκλοφόρησε η επίσημη εφαρμογή της σειράς για κινητά, με το όνομα Sherlock: The Network.
Περίληψη
Η σειρά Sherlock ακολουθεί τον «συμβουλευτικό ντετέκτιβ» Σέρλοκ Χολμς, έναν εμμονικό και εξαιρετικά λειτουργικό κοινωνιοπαθή, όπως αυτοαποκαλείται, ο οποίος επιλύει διάφορα μυστήρια στο σύγχρονο Λονδίνο. Ο Χολμς συνεργάζεται με τον συγκάτοικο και φίλο του, Δρ. Τζον Γουάτσον, ο οποίος έχει επιστρέψει από τη στρατιωτική του θητεία στο Αφγανιστάν ως μέλος του Βασιλικού Στρατιωτικού Ιατρικού Σώματος. Αν και η Μητροπολιτική Αστυνομική Υπηρεσία, ο Επιθεωρητής Ντετέκτιβ Γκρεγκ Λεστράντ και άλλοι είναι καχύποπτοι αρχικά με τον Χολμς, με τον καιρό, η διάνοιά του και οι εξαιρετικές ικανότητες παρακολούθησης που έχει τους πείθουν για την αξία του. Εν μέρη, μέσω του ιστολογίου του Γουάτσον, ο οποίος καταγράφει τις περιπέτειές τους, ο Χολμς γίνεται ένας απρόθυμος σελέμπριτι με τον τύπο να αναφέρεται στις υποθέσεις του και την εκκεντρική προσωπική του ζωή. Τόσο ο απλός κόσμος όσο και η Βρετανική Κυβέρνηση ζητούν τη βοήθειά του.
Σύλληψη και ανάπτυξη
Ο Γκέιτις είχε επικρίνει πρόσφατες τηλεοπτικές προσαρμογές των ιστοριών του Κόναν Ντόυλ ως «πολύ ευλαβικές και πολύ αργές», με στόχο να είναι τόσο ασεβής στο αυθεντικό σκηνικό όσο ήταν και η σειρά ταινιών (1939-1946) με πρωταγωνιστές τον Μπέιζιλ Ράθμποουν και τον Νίγκελ Μπρους, οι οποίες διαδραματίζονταν στο τότε σύγχρονο σκηνικό του μεσοπολέμου. Ο Σέρλοκ του Μπένεντικτ Κάμπερμπατς χρησιμοποιεί σύγχρονη τεχνολογία, όπως ανταλλαγή μηνυμάτων στο κινητό, διαδίκτυο και GPS στην επίλυση των υποθέσεών του. Ο Πολ ΜακΓκουίγκαν, ο οποίος σκηνοθέτησε δύο επεισόδια του Sherlock, είπε πως αυτό διατηρούσε ακέραιο τον χαρακτήρα που δημιούργησε ο Κόναν Ντόυλ, επισημαίνοντας πως «στα βιβλία, ο Σέρλοκ θα χρησιμοποιούσε οποιαδήποτε συσκευή μπορούσε και ήταν πάντα στο εργαστήριο κάνοντας πειράματα. Είναι απλά μια σύγχρονη εκδοχή αυτού. Θα χρησιμοποιεί εργαλεία τα οποία είναι διαθέσιμα σε αυτόν με τα δεδομένα της σύγχρονης εποχής, έτσι ώστε να βρει λύση σε αυτό που ψάχνει».
Αυτή η ανανέωση διατηρεί ποικίλα στοιχεία από τις αυθεντικές ιστορίες, όπως η οδός που διαμένει ο Χολμς με τον Γουάτσον (221B Μπέικερ Στριτ) και τον αντίπαλο του Χολμς, Μοριάρτι. Μερικά από αυτά τα στοιχεία μεταφέρονται στο παρόν: για παράδειγμα, ο Γουάτσον του Μάρτιν Φρίμαν επιστρέφει από τον πόλεμο στο Αφγανιστάν. Συζητώντας το γεγονός πως ο αυθεντικός Γουάτσον είχε επιστρέψει στο σπίτι λόγω αναπηρίας μετά τις υπηρεσίες του στον Β΄ Αγγλοαφγανικό πόλεμο (1878-80), ο Γκέιτις συνειδητοποίησε πως «είναι ο ίδιος πόλεμος με τώρα, σκέφτηκα. Ο ίδιος ανίκητος πόλεμος».
Το Sherlock ανακοινώθηκε ως μια παραγωγή 60λεπτου δράματος στο Διεθνές Τηλεοπτικό Φεστιβάλ του Εδιμβούργου τον Αύγουστο του 2008, με τη μετάδοση να τοποθετείται από τα μέσα μέχρι τα τέλη του 2009. Η αρχική πρόθεση ήταν να γίνει μια σειρά έξι 60λεπτων επεισοδίων, αν το πιλοτικό επεισόδιο αποδεικνυόταν επιτυχές. Η πρώτη εκδοχή του πιλοτικού επεισοδίου (για το οποίο η εφημερίδα The Guardian ανέφερε πως στοίχισε £800,000) οδήγησε σε φήμες μέσα στο BBC και σε ευρύτερα μέσα, πως το Sherlock ήταν μια πιθανή καταστροφή. Το BBC αποφάσισε να μην μεταδώσει το πιλοτικό επεισόδιο, ζητώντας να γυριστεί εκ νέου μαζί με άλλα δύο 90λεπτα επεισόδια, συνολικά τρία. Το αυθεντικό πιλοτικό επεισόδιο συμπεριλήφθηκε στα DVD του πρώτου κύκλου. Κατά τη διάρκεια του ηχητικού σχολιασμού, η δημιουργική ομάδα είπε πως το BBC ήταν «πολύ ευχαριστημένο» με το πιλοτικό επεισόδιο, αλλά τους ζήτησαν να αλλάξουν τη μορφή του. Ο κριτικός Μαρκ Λώσον παρατήρησε πως το πιλοτικό επεισόδιο που μεταδόθηκε ήταν «ουσιαστικά διευρυμένο και γραμμένο εκ νέου και εντελώς ανανεωμένο σε εμφάνιση, ταχύτητα και ήχο». Τον Ιούλιο του 2009, το τμήμα δράματος του BBC ανακοίνωσε τα σχέδιά του για προβολή τριών 90λεπτων επεισοδίων μέσα στο 2010. Ο Μόφατ είχε ανακοινώσει προηγουμένως πως αν επιφορτιζόταν τη σειρά Sherlock, ο Γκέιτις θα αναλάμβανε καθήκοντα εκτελεστικού παραγωγού, έτσι ώστε εκείνος να μπορεί να επικεντρωθεί στην παραγωγή του Doctor Who.
Κάστινγκ
Ο Μόφατ και η Βέρτου έδειξαν ενδιαφέρον στο να προσλάβουν τον Μπένεντικτ Κάμπερμπατς στον ρόλο του ομότιτλου χαρακτήρα όταν είδαν την ερμηνεία στην ταινία Εξιλέωση (2007). Ο ηθοποιός πήρε τον ρόλο έπειτα από ακρόαση, όπου διάβασε το σενάριο στην δημιουργική ομάδα. Η Αμάντα Μίτσισον από την εφημερίδα The Guardian έγραψε: «Ο Κάμπερμπατς έχει τη φήμη του να υποδύεται αλλόκοτους, έξυπνους άντρες πολύ καλά, και ο Χολμς του είναι ψυχρός, ειδικός με την τεχνολογία, ελαφρώς Ασπεργκικός». Ο Κάμπερμπατς είπε: «Παίρνεις μια πολύ καλή φόρτιση υποδυόμενος τον ρόλο, λόγω του όγκου των λέξεων που υπάρχουν στο κεφάλι σου και την ταχύτητα της σκέψης - πραγματικά πρέπει να κάνεις τις συνδέσεις εξαιρετικά γρήγορα. Είναι ένα βήμα μπροστά από το κοινό και από όλους γύρω του που έχουν φυσιολογική διάνοια. Δεν μπορούν να εμβαθύνουν στο πού τον πάνε τα άλματά του». Ο Πιρς Βένγκερ, επικεφαλής της διεύθυνσης δράματος στο BBC Ουαλίας, περιέγραψε την ερμηνεία του Σέρλοκ στη σειρά ως «έναν δυναμικό υπερήρωα στον σύγχρονο κόσμο, έναν αλαζόνα, ένα λαγωνικό διάνοια καθοδηγούμενο από την επιθυμία να αποδείξει πως είναι πιο έξυπνος από τον δράστη και την αστυνομία - από όλους για την ακρίβεια». Συμβαδίζοντας με τις κοινωνικές αλλαγές στις συμπεριφορές και τους κανονισμούς μετάδοσης, ο Χολμς του Κάμπερμπατς αντικατέστησε το κάπνισμα πίπας με πολλαπλά επιθέματα νικοτίνης. Οι σεναριογράφοι πίστευαν πως ο Σέρλοκ δε θα έπρεπε να μιλάει σαν «ένα εντελώς σύγχρονο άτομο» λέει ο Μόφατ, και η αρχική τους πρόθεση ήταν να «μην ακούγεται ποτέ σαν να κάνει διάλεξη». Ο Μόφατ μετέτρεψε τον χαρακτήρα σε «πιο Βικτωριανό» στον δεύτερο κύκλο, εκμεταλλευόμενος περισσότερο την «όμορφη φωνή» του Κάμπερμπατς για να κάνει [τον Σέρλοκ] να ακούγεται σαν «να κάνει διάλεξη».
Σε μια συνέντευξη στην εφημερίδα The Observer, ο συνδημιουργός Μαρκ Γκέιτις ανέφερε πως αντιμετώπισαν περισσότερες δυσκολίες στο να βρουν τον κατάλληλο ηθοποιό για τον ρόλο του Δρ. Τζον Γουάτσον παρά για τον ομότιτλο χαρακτήρα. Η παραγωγός Σου Βέρτου είπε: «Ο Μπένεντικτ ήταν στην πραγματικότητα ο μόνος που είδαμε για τον [ρόλο του] Σέρλοκ... Από τη στιγμή που ο Μπένεντικτ ήταν εκεί, απλά έπρεπε να βεβαιωθούμε πως υπήρχε χημεία με τον Τζον [Γουάτσον] - και πιστεύω πως τη βλέπεις με το που βρίσκονται στο ίδιο δωμάτιο, μπορείς να δεις πως δουλεύουν μαζί». Αρκετοί ηθοποιοί πέρασαν από ακρόαση για τον ρόλο του Γουάτσον, με τον Μάρτιν Φρίμαν να είναι η τελική επιλογή. Ο Μόφατ είπε πως ο Ματ Σμιθ ήταν ο πρώτος που πέρασε από ακρόαση ανεπιτυχώς. Απορρίφθηκε ως πολύ «αλλοπαρμένος», ενώ οι παραγωγοί ήθελαν κάποιον «πιο ευθύ» για τον ρόλο του Γουάτσον. Σύντομα μετά από αυτό, ο Μόφατ προσέλαβε τον Σμιθ ως τον «Ενδέκατο Γιατρό» στη σειρά Doctor Who.
Οι σεναριογράφοι είπαν πως η πρόσληψη του Φρίμαν ανέπτυξε τον τρόπο του πώς ο Κάμπερμπατς υποδυόταν τον Χολμς. Το θέμα της φιλίας γοήτευε τόσο τον Γκέιτις όσο και τον Μόφατ. Ο Γκέιτις υποστήριξε τη σημασία της επίτευξης του σωστού τόνου για τον χαρακτήρα. «Ο Γουάτσον δεν είναι ηλίθιος, αν και είναι αλήθεια πως ο Κόναν Ντόυλ πάντα τον έμπαιζε» είπε ο Γκέιτις. «Αλλά μόνο ένας ηλίθιος θα είχε γύρω του ηλίθιους». Ο Μόφατ είπε πως ο Φρίμαν είναι «το αντίθετο από τον Μπένεντικτ στα πάντα εκτός από την ποσότητα του ταλέντου... Ο Μάρτιν βρίσκει ένα είδος ποίησης στον συνηθισμένο άνθρωπο. Αγαπώ τον σχολαστικό ρεαλισμό σε όλα όσα κάνει». Ο Φρίμαν περιγράφει τον χαρακτήρα του ως μια «ηθική πυξίδα» για τον Σέρλοκ, ο οποίος δεν εξετάζει πάντα την ηθική και τη δεοντολογία των πράξεών του.
Ο Ρούπερτ Γκρέιβς προσλήφθηκε ως Επιθεωρητής Ντετέκτιβ Γκρεγκ Λεστράντ. Κατά τη διάρκεια της ανάπτυξης του σεναρίου, οι σεναριογράφοι αναφέρονταν στον χαρακτήρα ως «Επιθεωρητής Λεστράντ», μέχρι που ο Γκέιτις συνειδητοποίησε πως στη σύγχρονη Αγγλία ο χαρακτήρας θα έπρεπε να φέρει τον τίτλο «Επιθεωρητής Ντετέκτιβ». Οι Μόφατ και Γκέιτις επεσήμαναν πως ο Λεστράντ δεν εμφανίζεται συχνά στις ιστορίες και απεικονίζεται κάπως αντιφατικά σε αυτές. Αποφάσισαν να κρατήσουν την εκδοχή που εμφανίζεται στην ιστορία «The Adventure of the Six Napoleons»: έναν άντρα ο οποίος είναι αγανακτισμένος με τον Χολμς αλλά τον θαυμάζει, και τον οποίο ο Χολμς με τη σειρά του θεωρεί τον καλύτερο άνθρωπο στη Σκότλαντ Γιαρντ. Αρκετοί υποψήφιοι ακολούθησαν κωμική πορεία στις ακροάσεις τους, αλλά η δημιουργική ομάδα προτίμησε τη σοβαρότητα που έφερε ο Γκρέιβς στον ρόλο. Το μικρό του όνομα αποκαλύπτεται πως είναι Γκρεγκ στο επεισόδιο «The Hounds of Baskerville».
Ο Άντριου Σκοτ κάνει την πρώτη του εμφάνιση ως Τζιμ Μοριάρτι στο επεισόδιο «The Great Game». Ο Μόφατ δήλωσε: «Ξέραμε τι θέλαμε να κάνουμε με τον Μοριάρτι από την αρχή. Ο Μοριάρτι είναι συνήθως κάπως βαρετός, κάπως κομψός κακός, κι έτσι σκεφτήκαμε κάποιον ο οποίος θα ήταν πραγματικά τρομακτικός με τον κατάλληλο τρόπο. Κάποιον που θα ήταν απόλυτα ψυχοπαθής». Αρχικά, οι Μόφατ και Γκέιτις δεν θα έβαζαν μια αναμέτρηση μεταξύ του Μοριάρτι και του Χολμς σε αυτά τα τρία πρώτα επεισόδια αλλά, βλέποντας την ακρόαση του Σκοτ, συνειδητοποίησαν πως «απλά έπρεπε να έχουμε μια σκηνή αναμέτρησης. Έπρεπε να κάνουμε μια εκδοχή της σκηνής από την ιστορία The Final Problem, στην οποία οι δυο αντίπαλοι συναντούν ο ένας τον άλλο».
Το υπόλοιπο βασικό καστ περιλαμβάνει την Ούνα Σταμπς (η οποία γνώριζε τον Κάμπερμπατς από τότε που ήταν τεσσάρων χρονών, αφού είχε δουλέψει με την ηθοποιό μητέρα του, Γουάντα Βένθαμ) στο ρόλο της κ. Χάντσον και τον συνδημιουργό Μαρκ Γκέιτις στον ρόλο του Μάικροφτ Χολμς. Οι Βινέτ Ρόμπινσον, Τζόναθαν Άρις και Λουίζ Μπρίλι υποδύονται τους επαναλαμβανόμενους ρόλους των Λοχία Σάλι Ντόνοβαν, Φίλιπ Άντερσον και Μόλι Χούπερ αντίστοιχα. Η Αμάντα Άμπινγκτον, η τότε σύντροφος του Φρίμαν, υποδύεται την Μαίρη Μόρσταν, τη σύντροφο και μετέπειτα σύζυγο του Γουάτσον. Στον τρίτο κύκλο, οι Γουάντα Βένθαμ και Τίμοθι Κάρλτον, οι πραγματικοί γονείς του Κάμπερμπατς, εμφανίζονται ως οι γονείς του Σέρλοκ και του Μάικροφτ.
Οι guest εμφανίσεις περιλαμβάνουν τους Φιλ Ντέιβις ως Τζέφερσον Χόουπ, Πολ Τσέκερ ως Επιθεωρητής Ντετέκτιβ Ντιμόκ, Ζόι Τέλφορντ ως Σάρα, Γκέμα Τσαν ως Σου Λιν Γιάο, Τζον Σέσιονς ως Κένι Πρινς, Χάιντν Γκουίν ως Μις Γουένσλας, Ντέμπορα Μουρ ως ένα από τα θύματα του Μοριάρτι και Πίτερ Ντάβινσον ως η φωνή στο πλανητάριο. Το επεισόδιο «A Scandal in Belgravia» του δεύτερου κύκλου περιλαμβάνει τη Λάρα Πούλβερ στο ρόλο της Αϊρίν Άντλερ, ενώ το επεισόδιο «The Hounds of Baskerville» περιλαμβάνει τον Ράσελ Τόβεϊ στο ρόλο του Χένρι Νάιτ. Στο τελευταίο επεισόδιο του δεύτερου κύκλου, τον ρόλο του Ρούφους Μπρουλ υποδύεται ο Έντουαρντ Χόλτομ, ενώ η Κάθριν Πάρκινσον υποδύεται τη δημοσιογράφο Κίτι Ράιλι. Το πρώτο επεισόδιο του τρίτου κύκλου περιλαμβάνει τον Ντέρεν Μπράουν.
Σχεδιασμός παραγωγής και γυρίσματα
Η σειρά είναι μια παραγωγή της Hartswood Films για το BBC Ουαλίας, ενώ το BBC Worldwide παρείχε επίσης χρηματοδότηση ως συμπαραγωγή. Η παραγωγή στηρίχθηκε επίσης ως συμπαραγωγή από το PBS, ένα δίκτυο δημόσιων ραδιοτηλεοπτικών υπηρεσιών στις Ηνωμένες Πολιτείες, για την ανθολογία Masterpiece Mystery! του WGBH-TV. Τα γυρίσματα του πιλοτικού επεισοδίου, το οποίο έγραψε ο Μόφατ και σκηνοθέτησε ο Κόουκι Γκέντροϊτς, ξεκίνησαν τον Ιανουάριο του 2009. Τον επόμενο Ιανουάριο (2010), το πρώτο σετ τριών επεισοδίων εισήλθε στο στάδιο της παραγωγής. Ο Πολ ΜακΓκουίγκαν σκηνοθέτησε το πρώτο και το τρίτο επεισόδιο, ενώ το δεύτερο ο Έιρος Λιν. Τα τρία επεισόδια γυρίστηκαν με αντίθετη σειρά από αυτή με την οποία προβλήθηκαν.
Ο Γκέιτις ανέφερε πως ήθελαν να «φετιχοποιήσουν το σύγχρονο Λονδίνο με τον τρόπο που οι εκδόσεις εποχών φετιχοποιούσαν το Βικτωριανό Λονδίνο». Η βάση της παραγωγής βρισκόταν στη μονάδα παραγωγής της Hartswood Films στο Κάρντιφ. Η παραγωγή των πρώτων δύο κύκλων είχε τη βάση της στα Upper Boat Studios, όπου βρισκόταν και η παραγωγή του Doctor Who. Το Κάρντιφ ήταν πιο οικονομικό σε σχέση με το Λονδίνο, με κάποιες τοποθεσίες του να μοιάζουν αρκετά με μέρη του Λονδίνου. Κάποιες αρχιτεκτονικές δεν μπορούσαν να αντιγραφούν, έτσι κάποια γυρίσματα στην πρωτεύουσα της Αγγλίας ήταν απαραίτητα. Τα πλάνα της οδού 221B Μπέικερ Στριτ γυρίστηκαν στην οδό Γκάουερ 187 – ήταν ανέφικτο να γίνουν στην Μπέικερ Στριτ εξαιτίας της έντονης κίνησης και του μεγάλου αριθμού αντικειμένων με την επιγραφή «Σέρλοκ Χολμς», τα οποία θα έπρεπε να αφαιρεθούν. Η εκτελεστική παραγωγός Μπέριλ Βέρτου εξηγεί το πώς ήταν σημαντικό να σχεδιαστεί το σύνολο του διαμερίσματος του Σέρλοκ ως σύγχρονο σκηνικό, εξακολουθώντας ωστόσο να εκφράζει την εκκεντρικότητά του. Λέει, δε θα ζούσε κάπου «πολύ μικροαστικά» ή «πολύ μοντέρνα».
Τα κοστούμια για το πιλοτικό επεισόδιο σχεδιάστηκαν από τον σχεδιαστή κοστουμιών Ρέι Χόλμαν, ο οποίος είχε κερδίσει το βραβείο BAFTA Cymru στην αντίστοιχη κατηγορία. Στη σειρά, ο Κάμπερμπατς φορούσε ένα παλτό Belstaff αξίας 1.000 λιρών (περίπου 1.110 ευρώ). Η Σάρα Άρθουρ, η σχεδιάστρια κοστουμιών της σειράς, εξήγησε το πώς δημιούργησε την εμφάνιση του ντετέκτιβ για τον Χολμς. «Ο Χολμς δεν θα είχε κανένα ενδιαφέρον για τη μόδα, έτσι πήγα για κλασικά κοστούμια με μια μοντέρνα χροιά: παντελόνια με ίσια γραμμή και ένα κομψό σακάκι με δύο κουμπιά. Επίσης, χρησιμοποίησα κομψά μπλουζάκια και ένα ευρύ, σαρωτικό παλτό για όλες τις σκηνές δράσης - δείχνει υπέροχο με φόντο τον ορίζοντα του Λονδίνου».
Οι σεναριογράφοι λένε πως δεν ήθελαν να εξαναγκάσουν τον νεωτερισμό στην ιστορία, έστω κι αν αυτή διαδραματιζόταν στη σύγχρονη εποχή. Υπήρχαν κάποιες δημιουργικές προκλήσεις, όπως η απόφαση να συμπεριλάβουν την πινακίδα «221B» στην μπροστινή πόρτα του Χολμς. Ο Γκέιτις και ο Μόφατ σκέφτονταν πως στον σύγχρονο κόσμο, η πόρτα θα απεικόνιζε μόνο τον αριθμό του σπιτιού και θα υπήρχαν κουδούνια για κάθε διαμέρισμα. Ολόκληρος όμως ο αριθμός του σπιτιού είναι τόσο εικονικός που δεν μπόρεσαν να τον αφαιρέσουν. Αποφάσισαν επίσης πως οι δύο πρωταγωνιστές θα απευθύνονταν ο ένας στον άλλον με τα μικρά τους ονόματα, παρά με τα παραδοσιακά Χολμς και Γουάτσον. Αυτό αντικατοπτριζόταν επίσης και στον τίτλο της σειράς. Ο σκηνοθέτης ΜακΓκουίγκαν σκέφτηκε να εμφανίζουν το περιεχόμενο των μηνυμάτων που αντάλλασσαν οι χαρακτήρες στην οθόνη, αντί να χρησιμοποιούν πλάνα με το χέρι να κρατάει το τηλέφωνο.
thumb|Ο [[Μάρτιν Φρίμαν και ο Μπένεντικτ Κάμπερμπατς κατά τη διάρκεια των γυρισμάτων του τρίτου κύκλου, Αύγουστος 2013]]
Οι παραγωγοί δυσκολεύτηκαν να συγχρονίσουν τα προγράμματα των κύριων πρωταγωνιστών, του Μόφατ και του Γκέιτις για τον δεύτερο κύκλο. Τόσο ο Κάμπερμπατς όσο και ο Φρίμαν ήταν απασχολημένοι στην ταινία Χόμπιτ: Ένα Αναπάντεχο Ταξίδι (2012), ενώ ο Μόφατ συνέχιζε να είναι επικεφαλής σεναριογράφος στη σειρά Doctor Who. Ως απάντηση στην πίεση του χρόνου, η εφημερίδα The Guardian ισχυρίστηκε πως η σειρά «περιέχει αναθεωρήσεις τριών από τις πιο γνωστές ιστορίες του Κόναν Ντόυλ». Ο Γκέιτις είπε πως υπήρξε μια διαφωνία για την παραγωγή τριών ιστοριών σε τρία χρόνια, αλλά ο Μόφατ εξήγησε πως αυτό απορρίφθηκε γιατί δεν ήθελαν να «αναβάλλουν την απόλαυση». Η σχέση ανάμεσα στον Χολμς και στον Γουάτσον αναπτύχθηκε κατά τη διάρκεια του δεύτερου κύκλου, με τον Γουάτσον να είναι λιγότερο εντυπωσιασμένος από τις αφαιρετικές ικανότητες του Σέρλοκ, ενώ λειτούργησε ως ο βασικός ντετέκτιβ στο δεύτερο επεισόδιο, «The Hounds of Baskerville». Το καστ και η ομάδα παραγωγής είχαν περισσότερη αυτοπεποίθηση κατά τη διάρκεια της παραγωγής του δεύτερου κύκλου μετά τη θετική ανταπόκριση που έλαβε ο πρώτος κύκλος από κοινό και κριτικούς.
Μουσική
Το θέμα και την ορχηστρική μουσική της σειράς συνέθεσαν οι Ντέιβιντ Άρνολντ και Μάικλ Πράις. Ο Άρνολντ εξήγησε πως εκείνος και ο Πράις δούλεψαν με τους παραγωγούς για να «καταλήξουμε σε ένα κεντρικό θέμα και χαρακτήρα» για τη σειρά, και τότε βρήκαν ποιος «θα ήταν ο καθοριστικός ήχος της σειράς». Κομμάτια συχνά δημιουργούνταν με τη χρήση συνθεσάιζερ αλλά, τα κομμάτια που χρησιμοποιήθηκαν για τη σειρά ηχογραφήθηκαν με τη χρησιμοποίηση πραγματικών μουσικών, λέει ο Άρνολντ, για να μπορούν να «φέρουν τη μουσική στη ζωή». Παρομοίως, ο Πράις σχολιάζει πως οι μουσικοί μπορούν να προσαρμόσουν την εκτέλεσή τους για μια μουσική επένδυση, ως απάντηση σε υλικό από τη σειρά.